**Zápisnica**

zo zasadnutia drezúrnej komisie (DK) SJF

dňa 28. decembra 2015 v Hlohovci

Prítomní: Miroslava Filová, Michaela Horná, Richard Potocký, Ilja Vietor

Prítomní prediskutovali nasledujúce témy a dohodli sa na nasledujúcich rozhodnutiach:

1) rozdelenie finančnej čiastky 6 000.- eúr, ktorá bola poskytnutá SJF na pokrytie nákladov spojených s rozličnými podujatiami v roku 2015.

Uznesenie 1: Presný návrh pridelenia financií s podpismi všetkých štyroch prítomných odovzdá I. Vietor na zasadnutí predsedníctva SJF 29. 12. 2015

Uznesenie 2: DK SJF žiada vedenie federácie (sekretariát z poverenia predsedníctva) o presné vyúčtovanie finančných zdrojov DK SJF za rok 2014, t.j. aké sumy boli vyplatené z rozpočtu DK, komu a za akým účelom. Dôvodom tejto žiadosti je nesúlad medzi informáciami DK a sumami, ktoré boli doteraz poskytnuté rôznymi zamestnancami federácie. Tieto nepresnosti bránia DK v správnom rozdelení financií za rok 2015 ako aj plánovaní výdavkov v roku 2016.

Uznesnie 3: Majstrovstvá SR v drezúre: komisia uverejní na svojej webovej stránke technické podmienky majstrovstiev Slovenska v drezúre 2016, t.j. kategórie v ktorých sa bude súťažiť o titul majstra Slovenska a konkrétne úlohy, ktoré sa budú v r. 2016 jazdiť.

Uznesenie 4: Drezúrny aktív 2016 sa uskutoční vo februári v Topoľčiankach, presný termín bude uverejnený v priebehu januára.

Uznesenie 5: Ďalšie zasadnutie DK SJF prebehne v deň aktívu.

Uznesenie 6: DK SJF žiada organizátorov drezúrnych pretekov, ktorí majú záujem zorganizovať v roku 2016 súťaže pre mladé kone (dve kategórie: 4-ročné a 5-6-ročné), resp. prémiované súťaže (st. S, ST a T), aby sa najneskôr do konca januára 2016 písomne prihlásili DK SJF a táto na svojom najbližšom zasadnutí vyberie súťaže, ktorých výsledky sa budú započítavať do hodnotenia sérií a stanoví presné pravidlá pre KMK a PS. Finančné prostriedky v týchto súťažiach poskytne komisia buď zo svojho stáleho rozpočtu alebo z dodatočnej dotácie, ak táto bude k dispozícii aj v roku 2016. Cieľom tejto iniciatívy je stimulovať tak účasť jezdcov na pretekoch ako aj zvyšovať kvalitu súťaží.

Uznesenie 7: Na drezúrnom aktíve budú ocenení prví traja jazdci, resp. kone vo všetkých kategóriach, ktoré sú vyhodnotené v drezúrnom rebríčku 2015. Diplomy zabezpečí Vietor, ceny Filová (celovo 12 ocenených; cca. 250 .- eúr).

Uznesenie 8: Drezúrne úlohy: od r. 2016 sa budú zaraďovať na zoznam iba aktuálne platné úlohy FEI a rakúskej jazdeckej federácie (OEPS), od. 1. 1. 2017 budú môcť organizátori vypisovať iba tieto úlohy, dovtedy tie, ktoré sú na stránke drezúrnej komisie SJF.

Uznesenie 9: Drezúrne pravidlá: M. Horná pripraví stručný prehľad zmien v pravidlách FEI, ktoré sú platné od 1. 1. 2016; kompletné pravidlá, s národnými úpravami budú uverejnené neskôr.

Uznesenie 10: Skúšky pre nových drezúrnych rozhodcov: termín zo všeobecných pravidiel bude koordinovaný s ostatnými disciplínami, z drezúrnych pravidiel a odborné, z rozhodovania budú konkretizované v priebehu roka.

Uznesenie 11: Doškolenie rozhodcov/trénerov sa bude konať v marci/apríli 2016, miesto NŽ Topoľčianky, termín bude včas uverejnený na stránke komisie.

Uznesenie 12: Rozdelenie zostávajúcich financií DK SJF:  
Sústredenie s G. Dallosom v decembri 2015 v NŽ Topoľčianky 250.- eúr

Lea Jakubíková 2x CDI 200.- eúr

Michaela Danielová 1x CDI 100.- eúr

Tomáš Sipoš 1x CDI 100.- eúr

Dana Smatanová 3x CDI 300.- eúr

Uznesenie 13: DK SJF žiada vedenie federácie (sekretariát z poverenia predsedníctva) o presnú informáciu ohľadom financovania v roku 2016, návrh rozpočtu, resp. dodatočného financovania.

Uznesenie 14: DK žiada vedenie federácie (sekretariát z poverenia predsedníctva) o záväznú informáciu o dostupnosti, zavedení informačného systému, ktorý bude k dispozícii tak jazdcom ako aj organizátorom súťaží.

Uznesenie 15: Pravidlá drezúrneho rebríčka 2016 zostávajú v platnosti tak ako v roku 2015

Uznesenie 16: DK žiada reprezentantov a organizátorov podujatí, aby si podávali žiadosti o vyplatenie dotácií, ktoré boli schválené predsedníctvom SJF najneskôr do konca februára 2016.

v Hlohovci 28. decembra 2015 zapísal I. Vietor

overili: M. Filová, R. Potocký

neoverila: M. Horná